Z A P I S N I K
17. sjednice Vijeća Mjesnog odbora Volovčica
održane dana 07. rujna 2022. godine (srijeda) s početkom u 18:00 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Ivan Držanić, Dunja Dunda, Stipo Grgić, Iva Jelačić, Marko Maričić, Ivan Mlinarević
NENAZOČNI ČLANOVI VIJEĆA: --
GOST: --
PREDSJEDAVA: Iva Jelačić, predsjednica Vijeća
ZAPISNIK VODI: Iva Jelačić, predsjednica Vijeća
Predsjednica konstatira da je nazočno 7 od 7 članova/ica Vijeća, što znači da Vijeće može pravovaljano odlučivati te otvara 17. sjednicu Vijeća Mjesnog odbora.
Vijeće je jednoglasno verificiralo tekst Zapisnika 16. sjednice Vijeća održane dana 18. kolovoza 2022. godine.
Na prijedlog predsjednice, Vijeće jednoglasno utvrđuje izmijenjeni i dopunjeni 
D N E V N I   R E D
1. Korištenje prostora mjesne samouprave Volovčica,
2. Aktualna komunalna problematika,
3. Razno: izvješća, pitanja i prijedlozi.
Ad1) Korištenje prostora mjesne samouprave Volovčica
Temeljem provedene rasprave Vijeće jednoglasno potvrđuje Zaključak VMO Donje Svetice kojim se odobrava korištenje dvorane od 72m2 te čajne kuhinje i sanitarnog čvora u prostoru MO Volovčica gospođi Marini Dolić za potrebe organizacije svadbenog ručka dana 25.09.2022. godine u periodu od 13:00 sati do 17:00 sati, a sukladno odredbama Zaključka o prostorima mjesne samouprave. 
Ad2) Aktualna komunalna problematika
Temeljem provedene rasprave o aktualnoj komunalnoj problematici Vijeće jednoglasno donosi slijedeće zaključke:
Z a k lj u č a k   1.
o rješavanju komunalne problematike
Po saznanju o sušenju dviju novih sadnica stabala na zelenoj površini na južnoj strani Kosorove ulice, Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Zagrebačkog Holdinga d.o.o. – Podružnice Zrinjevac zatraži 
· uklanjanje dviju novih sadnica stabala koje su se osušile u Kosorovoj ulici sa južne strane kod k.br. 15-17, k.č. 2662/92 k.o. Peščenica,
· te izvršenje sadnje zamjenskih sadnica stabala na istoj lokaciji u Kosorovoj ulici sa južne strane kod k.br. 15-17, k.č. 2662/92 k.o. Peščenica.

Z a k lj u č a k   2.
o rješavanju komunalne problematike
Po saznanju o stanju dječjeg igrališta u ul. Hermana Dalmatina, Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Zagrebačkog Holdinga d.o.o. – Podružnice Zrinjevac zatraži 
· popravak zapadnih ulaznih vrata (od ul. Hermana Dalmatina) u park u ul. Hermana Dalmatina na k.č. 2651 k.o. Peščenica.

Ad3) Razno: izvješća, pitanja i prijedlozi
Predsjednica je izvijestila vijećnike da je najavljen početak asfalterskih radova na kolniku Kriške ulice od križanja s Turopoljskom ulicom do križanja sa Zapoljskom ulicom, k.č. 2616/1 k.o. Peščenica, za 20.09.2022. godine te o radovima koji se provode na šetnici između Turopoljske ulice k.br. 2-4 i Ul. Frana Alfirevića 73.
[bookmark: _GoBack]Predsjednica je izvijestila vijećnike o Odluci Odluku Uprave Društva Zagrebačkog holdinga d.o.o. o primjeni cjenika za održavanje javnih zelenih površina na području Grada Zagreba u 2022. a kojom su od  01. rujna 2022. godine povećane jedinične cijene Podružnice Zrinjevac za 17,37%; nadalje je izvijestila da će potrebna financijska sredstva uslijed ovog povećanja jedinične cijene biti osigurana izmjenom i dopunom Proračuna Grada Zagreba za 2022. godinu te neće utjecati na izvršavanje planiranih akcija.
Predsjednica je izvijestila o poduzetim radnjama od strane Komunalnog redarstva u  svezi zapuštene i neodržava kuće s okućnicom u Turopoljskoj ulici 46, k.č. 2516, k.o. Peščenica.
U svezi projekta uređenja Multifunkcionalnog parka na šetalištu Ranka Marinkovića na potezu od Borongajske ceste do Racinove ulice, k.č. 2682/1, k.o. Peščenica, čija projektna dokumentacija je u izradi sukladno Planu komunalnih aktivnosti za 2022. godinu, vijećnici su usuglasili da se održi informativni sastanak s ravnateljima OŠ Petra Preradovića, DV Duga i DV Cvrčak kao predstavnicima ustanova koje VMO Volovčica  vidi i planira kao aktivne dionike ovog projekta.
Predsjednica je zahvalila svima na učešću u radu sjednice i predložila je da se slijedeća sjednica VMO Volovčica održi dana 12.10.2022. godine s početkom u 18:00 sati.
Dovršeno u 19:00 sati.
KLASA: 024-08/22-03/1773
URBROJ: 251-13-11-11-22-2 
Zagreb, 07. rujna 2022.

Predsjednica
Vijeća Mjesnog odbora Volovčica
Iva Jelačić,v.r.
